SAHARA-1
సహారా అంబీవ్యాలీ వేలం షురూ!
న్యూఢిల్లీ, ఆగస్టు 15: సుబ్రతారా§్‌ుకి మరో చుక్కెదురయింది. సహారాగ్రూప్‌ పరిధిµలోని పుణె సమీపంలోని అంబీవ్యాలీని వేలం వేస్తామని బేస్‌ధరను కూడా 37,392కోట్ల రూపాయలుగా నిర్ణ యించారు. బాంబేహైకోర్టు సోమవారం నాడే సహారాగ్రూప్‌ అంబీవ్యాలీని వేలానికి పెట్టింది. అధికారిక లిక్విడేటర్‌లో నావాలాలోని అంబీవ్యాలీ సిటీని రిజర్వుధరగా ప్రకటించారు. వివిద బ్యాంకర్లకు ఉన్న రుణబకాయిలను కూడా రికవరీ చేసుకునేందుకు, సెబీసహార వివాదంలో ధరావతుకు ఈ సొమ్మును జమచేస్తారని అంచనా. సుప్రీంకోర్టు సహారా గ్రూప్‌ దాఖలుచేసిన వాయిదా పిటిషన్‌ను తిరస్కరించింది. పుణె జిల్లాలోని పశ్చిఘాట్‌ప్రాంతంలోని అత్యంత విలాసవంతమైన వ్యాలీని వేలం వాయిదా వేయా లని, కొంత పెట్టుబడులు వస్తున్నందున ఆ మొత్తం జమచేస్తామని దరఖాస్తుచేసిన సంగతి తెలిసిందే. బాంబే హైకోర్టు అధికా రిక లిక్విడేటర్‌ వినోద్‌ శర్మ ప్రముఖ దిన పత్రి కలకు నోటీసులు జారీ చేసారు. సేల్‌, లీజ్‌, లేదా ఎలా ఉన్న ఆస్తి అలాగే అన్నట్లు వేలం ప్రక్రియను షురూ చేసా రు. భారీ ఆస్తులున్నం దున ఈ వేలం రెండు దశల్లో నిర్వహిస్తారని అంచనా. అలాగే రెండురోజులపాటు జరుగుతుంది. మెగాలోపోలిస్‌ తరహాలో అత్యంత అధునాతన రీతిలో అభివృద్ధిచేసిన అంబీవ్యాలీసిటీ 6761.64 ఎకరాల్లో విస్తరించింది. 1409.87 ఎకరాలు పరిసరాల్లోఉన్న మొత్తంతోపాటు, సతారా జిల్లాకు ఆనుకుని 321.66 ఎకరాలు అంబీవ్యాలీలో ఉన్నాయి. అధికారిక లిక్విడేటర్‌ మాట్లాడుతూ గ్రేసహ్యాద్రి పర్వతాలనడుమ అంబీవ్యాలీ అత్యంత ఆహ్లాదకరమైన ప్రాజెక్టు అయినందున బిడ్డర్లు ముందుకువస్తారన్నారు. కలపతోచేసిన ఆవా సాలు నుంచి అత్యాధునిక విల్లాలను కూడా ఏర్పాటుచేస్తారు. ఎయిర్‌పోర్టు, హాస్పిటల్‌, అడ్వెంచర్‌ స్పోర్ట్స్‌, రిటైల్‌; ఎంటర్‌టైన్‌మెంట్‌, ఇంటర్నేషనల్‌ స్కూలు, హాస్పిటాలిటీ వంటివి కూడా ఇక్కడ అందు బాటులో ఉండటంతో అత్యంత విలాసవంతమైన వ్యాలీకి బిడ్డర్లు లెక్కకు మించి రాగలరని అంచనా.